section_heading: Nedavni pokušaji
paragraph_text: Do srpnja 2010., samo je 302 penjača osvojilo vrh,<ref> dok se na znatno popularniji Mount Everest popelo 2700 ljudi. Najmanje je 77 ljudi poginulo u pokušaju uspona. 13 penjača iz raznih ekspedicija poginulo je 1986., od kojih pet u teškom nevremenu. U novije vrijeme, 1. kolovoza 2008., grupa penjača je nestala nakon što je tijekom lavine pao veliki komad leda i pokupio pričvršćenu užad na dijelu rute. Četiri su penjača spašena, ali 11, uključujući i Gerarda McDonnella, prvog Irca na vrhu K2, je poginulo. 6. kolovoza 2010., Fredrik Ericsson, koji se namjeravao spustiti skijama s vrha, pridružio se Gerlindi Kaltenbrunner na putu prema vrhu, ali je pao 1000 m u dubinu i poginuo, te je Kaltenbrunner odustala od svog uspona.<ref> 2011. godine ponovila je uspon i vrh osvojila kao prva žena koja je osvojila svih 14 osam-tisućnjaka bez korištenja boca s kisikom.<ref> 2012. godine na vrh K2 popelo se najviše alpinista, njih 28 u jednom danu.<ref> 2014. godine na vrh se po prvi puta popeo tim alpinisti iz Pakistana<ref> (do sada su se pakistanci penjali jedino kao dio neke ekspedicije) te Boyan Petrov, bugarski alpinist.<ref> 2018. godine poljski planinar i brdski trkač Andrzej Bargiel spustio se s vrha do baznog logora na skijama.<ref>